Държавен вестник, бр. 18, 2010 г., стр. 11

БРОЙ  18	
Д Ъ Р Ж А В Е Н  В Е С Т Н И К 	
СТР.  11  
претърпял загуба от предсрочното погасяване 
на кредита, превишаваща сумата по ал. 4.
(6) Когато търсеното обезщетение от креди­
тора по ал. 5 надвишава действително претър­
пяната загуба, потребителят може да претендира 
за съответно намаляване. В този случай загубата 
се определя като разлика между първоначално 
договорената лихва и лихвения процент, при 
който кредиторът може да предложи на пазара 
отново като кредит предсрочно погасената сума, 
като се отчита въздействието на предсрочното 
погасяване върху административните разходи 
по кредита. 
(7) В случаите по ал. 4 и 5 обезщетението 
на кредитора при предсрочно погасяване на 
кредита не може да надвишава размера на 
лихвата, която потребителят би платил за пе­
риода, обхващащ предсрочното погасяване на 
кредита и договорената дата за прекратяване 
на договора за кредит.
Г л а в а  д в а н а д е с е т а
ДРУГИ ЗАДЪЛЖЕНИЯ НА КРЕДИТОРА
Чл. 33. (1) При забава на потребителя 
кредиторът има право само на лихва върху 
неплатената в срок сума за времето на забавата.
(2) Когато потребителят забави дължимите 
от него плащания по кредита, обезщетението за 
забава не може да надвишава законната лихва.
(3) Кредиторът не може да откаже да приеме 
частично плащане по потребителски кредит.
Чл. 34. (1) Кредиторът не може да задъл­
жава потребителя да гарантира потребителския 
кредит чрез издаване на запис на заповед или 
менителница. 
(2) Когато задълженията на потребителя по 
договора за потребителски кредит са гаранти­
рани чрез издаването на запис на заповед или 
менителница, след всяко плащане кредиторът ги 
привежда незабавно в съответствие с остатъка 
по задължението.
(3) При погасяване на задължението на потре­
бителя кредиторът е длъжен незабавно да върне 
издадения запис на заповед или менителница.
(4) Кредиторът отговаря за всички вреди, 
причинени на потребителя при неизпълнение 
на задълженията по ал. 1, 2 и 3.
(5) Кредиторът няма право да променя слу­
жебно валутата, в която е уговорен първоначал­
но кредитът, съответно остатъкът от кредита.
Г л а в а  т р и н а д е с е т а
ДОГОВОРИ ЗА ПОТРЕБИТЕЛСКИ КРЕ­
ДИТ С НЕОПРЕДЕЛЕН СРОК 
Чл. 35. (1) Потребителят има право по всяко 
време да прекрати договора за потребителски 
кредит, сключен за неопределен период от вре­
ме, без да дължи обезщетение или неустойка, 
освен когато страните са договорили срок на 
предизвестие за прекратяване на договора. Този 
срок не може да бъде по-дълъг от един месец.
(2) Ако е предвидено в договора, кредито­
рът може да прекрати договора за кредит с 
неопределен срок по общия ред, като изпрати 
на потребителя изготвено на хартиен или на 
друг траен носител предизвестие най-малко два 
месеца преди това.
(3) Когато е предвидено в договора за кре­
дит и при наличието на обективни причини, 
кредиторът може да прекрати усвояването на 
суми по договора за кредит от потребителя, 
сключен за неопределен период от време.
(4) В случаите по ал. 3 кредиторът е длъжен 
да информира предварително потребителя на 
хартиен или на друг траен носител, като посо­
чи причините за прекратяване усвояването на 
суми по договора за кредит, а когато това не 
е възможно – незабавно след това, овен ако 
предоставянето на тази информация е забранено 
или противоречи на действащото законодател­
ство, на правото на Европейския съюз или на 
обществения ред и сигурност.
Г л а в а  ч е т и р и н а д е с е т а
ПОСРЕДНИЧЕСТВО ЗА ПРЕДОСТАВЯНЕ 
НА ПОТРЕБИТЕЛСКИ КРЕДИТ
Чл. 36. (1) Разпоредбите на закона се 
прилагат и за договора за посредничество за 
предоставяне на потребителски кредит. 
(2) Договорът за посредничество за предос­
тавяне на потребителски кредит е договор, въз 
основа на който физическо или юридическо 
лице, което действа в рамките на своята про­
фесионална или търговска дейност, предлага 
или се задължава да уреди сключването на 
договор за потребителски кредит или да посочи 
възможност за сключването му.
(3) Договорът по ал. 1 се сключва в пис­
мена форма.
(4) Всяка реклама и всеки документ, пред­
назначени за потребителя, изготвени и/или 
разпространявани от или за сметка на кредитния 
посредник, трябва да посочат ясно обхвата на 
неговите правомощия, по-специално дали ра­
боти само с един кредитор, с повече кредитори 
или извършва дейност като независим брокер.
(5) Преди сключването на договор за по­
требителски кредит кредитният посредник и 
потребителят уговарят писмено или на друг 
траен носител размера на евентуалните разходи, 
свързани с услугите, предоставени от кредитния 
посредник, в т.ч. и неговото възнаграждение, 
дължими от потребителя.
(6) Кредитният посредник уведомява кре­
дитора за дължимите от потребителя разходи, 
свързани с предоставените от него услуги, в т.ч. 
дължимото от потребителя възнаграждение, за 
изчисляване на годишния процент на разходите.
Г л а в а  п е т н а д е с е т а
СПОСОБИ ЗА РЕШАВАНЕ НА ПОТРЕБИ­
ТЕЛСКИ СПОРОВЕ
Раздел I
Жалби на потребители. Колективни искове за 
защита на потребителите 
Чл. 37. (1) Потребителите имат право да 
подават жалби, свързани с договори за потреби­
телски кредит или с договори за посредничество 
за предоставяне на потребителски кредит, до 
Комисията за защита на потребителите.